CELEX: 32019D0119
Language: sl
Date: 2019-01-24 00:00:00
Title: Izvedbeni sklep Komisije (EU) 2019/119 z dne 24. januarja 2019 o spremembi Direktive Sveta 2002/56/ES glede datuma, določenega v členu 21(3), do katerega se državam članicam dovoli podaljšanje veljavnosti odločitev v zvezi z enakovrednostjo semenskega krompirja iz tretjih držav (notificirano pod dokumentarno številko C(2019) 247)

28.1.2019   
               
               
                  SL
               
               
                  Uradni list Evropske unije
               
               
                  L 24/26
               
            
         IZVEDBENI SKLEP KOMISIJE (EU) 2019/119
         z dne 24. januarja 2019
         o spremembi Direktive Sveta 2002/56/ES glede datuma, določenega v členu 21(3), do katerega se državam članicam dovoli podaljšanje veljavnosti odločitev v zvezi z enakovrednostjo semenskega krompirja iz tretjih držav
         
            
               (notificirano pod dokumentarno številko C(2019) 247)
            
         
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2002/56/ES z dne 13. junija 2002 o trženju semenskega krompirja (1) in zlasti drugega pododstavka člena 21(3) Direktive,
         ob upoštevanju naslednjega:
         
                     (1)
                  
                  
                     Direktiva 2002/56/ES določa, da države članice od določenih datumov dalje ne smejo več same določati enakovrednosti semenskega krompirja, pridelanega v tretjih državah, s semenskim krompirjem, pridelanem v Uniji in skladnim z navedeno direktivo.
                  
               
                     (2)
                  
                  
                     Ker delo v zvezi z določanjem enakovrednosti semenskega krompirja iz vseh zadevnih tretjih držav na ravni Unije še ni bilo dokončano, je bilo državam članicam z Direktivo 2002/56/ES dovoljeno, da do 31. marca 2017 podaljšajo veljavnost odločitev, ki so jih že sprejele v zvezi z enakovrednostjo semenskega krompirja iz nekaterih tretjih držav, ki niso bile zajete v enakovrednosti na ravni Unije. Ta datum je bil izbran, ker ustreza koncu obdobja dajanja semenskega krompirja na trg.
                  
               
                     (3)
                  
                  
                     Ker to delo še ni končano in se bo do konca leta 2018 začela nova prodajna sezona, je treba državam članicam dovoliti podaljšanje veljavnosti nacionalnih odločitev v zvezi z enakovrednostjo semenskega krompirja. Dovoljenje bi moralo trajati do 31. marca 2024, da se omogoči ustrezen čas za ugotovitev te enakovrednosti na ravni Unije. To je v skladu z Izvedbenim sklepom Komisije 2011/778/ES (2).
                  
               
                     (4)
                  
                  
                     Direktivo 2002/56/ES bi bilo zato treba ustrezno spremeniti.
                  
               
                     (5)
                  
                  
                     Ukrepi iz tega sklepa so v skladu z mnenjem Stalnega odbora za semenski material za poljedelstvo, vrtnarstvo in gozdarstvo –
                  
               SPREJELA NASLEDNJI SKLEP:
         
            Člen 1
            V prvem pododstavku člena 21(3) Direktive 2002/56/ES se datum „31. marca 2017“ nadomesti z datumom „31. marca 2024“.
         
         
            Člen 2
            Ta sklep je naslovljen na države članice.
         
         
            V Bruslju, 24. januarja 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 193, 20.7.2002, str. 60.
         
            (2)  Izvedbeni sklep Komisije 2011/778/ES z dne 28. novembra 2011 o dovoljenju nekaterim državam članicam, da določijo začasna odstopanja od nekaterih določb Direktive Sveta 2000/29/ES v zvezi s semenskim krompirjem s poreklom iz nekaterih kanadskih provinc (UL L 317, 30.11.2011, str. 37).